

	[image: RZS_logo3]
	Ribiška zveza Slovenije
	
	tel.: 01 256 12 94

	
	Tržaška cesta 134
	
	tajnistvo.rzs@ribiska-zveza.si

	
	1000    Ljubljana
	
	www.ribiska-zveza.si



Z A P I S N I K
5. seje upravnega odbora Ribiške zveze Slovenije

Seja je potekala 9. marca 2023 ob 16:00 uri v prostorih RZS, Tržaška cesta 134, 1000 Ljubljana. 

	Prisotni:
	

	- člani UO RZS:
	predsednik: dr. Miroslav ŽABERL; člani: Marijan GABER, Aleš HORVAT, Peter JANKOVIČ, Igor KLOBOVES, Marko KRAJNC, Bojan LEVAI, , Marko LIPOVŽ, Boštjan Peter  ZAGOŽEN

	-  nadzorni odbor RZS:
	Dušan PEČNIK

	[bookmark: _Hlk123207679]-  strokovna služba RZS:
	mag. Igor MILIČIĆ	

	-  vabljeni: 
	/

	Opravičili odsotnost:
	

	-  člani:

	Branko NOVAK 



Sejo je vodil predsednik RZS Miroslav Žaberl. Prisotnih je bilo devet članov UO RZS od desetih. Seja je bila sklepčna. 

Predlagan je bil sledeči dnevni red:  
[bookmark: _Hlk129525398][bookmark: _Hlk107731981][bookmark: _Hlk128582177]1. Pregled zapisnika 4. redne seje ter 4. 5. in 6. (koresp.) seje UO RZS s poročili o realizaciji sklepov 
[bookmark: _Hlk107732108][bookmark: _Hlk129525498]2. Pregled zapisnikov delovnih teles med 4. in 5. sejo UO (mandat 2022 - 2027):
[bookmark: _Hlk129525527]2.1. zapisnik 1. seje KPV
[bookmark: _Hlk129525583]2.2. zapisnik 2. seje KUR
[bookmark: _Hlk129525654][bookmark: _Hlk129525616]2.3. zapisnik 2. seje URS
[bookmark: _Hlk129525685][bookmark: _Hlk107732379]2.4. zapisnik 2. seje TK
[bookmark: _Hlk129525799]2.5. zapisnik 2. seje DMR
2.6. zapisnik 6. (koresp.) seje KPR
[bookmark: _Hlk121415875][bookmark: _Hlk128582158][bookmark: _Hlk107732033]3. Obravnava osnutka petletnega programa dela RZS
[bookmark: _Hlk107732411][bookmark: _Hlk128582227]4. Obravnava osnutka letnega poročila RZS za leto 2022
[bookmark: _Hlk129525990]5. Obravnava  finančnega poročila RZS za leto 2022 in finančnega plana za leto 2023
[bookmark: _Hlk128582325][bookmark: _Hlk129526058][bookmark: _Hlk103599455]6. Predlog sklepa razpisa skupščine RZS za leto 2023 in obravnava predloga za povišanje članskega prispevka
[bookmark: _Hlk128582396]7. Predlog za povišanje osnove za obračun plače za delavce strokovne službe in določitev obsega sredstev za plače delavcev RZS iz naslova delovne uspešnosti za leto 2022
8. Poročilo inventurne komisije RZS
[bookmark: _Hlk128582464]9. Obravnava predloga seznama predsednikov izpitnih komisij za ribiške izpite v mandatu 2022-2027
[bookmark: _Hlk128582523][bookmark: _Hlk129527713]10. Poročilo kandidacijske komisije - nadomestne volitve za člana UO iz območja ZRD Ptuj v mandatu 2022 – 2027
[bookmark: _Hlk128582567]11. Obravnava predlogov sprememb tekmovalnih pravil in obravnava predloga kandidiranja Slovenije za tekme CIPS/FIPS za leto 2025
12. Kandidatura RZS za organizacijo kongresa CIPS/FIPS v letu 2025
[bookmark: _Hlk128582605][bookmark: _Hlk128589257]13. Obravnava predlogov priznanj v pristojnosti UO RZS
14. Seznanitev:
· [bookmark: _Hlk129527002]osnutek Programa upravljanja rib v celinskih vodah do 2033
· nastop RZS na Celjskem sejmu 17.3 - 19.3.2023
· predlogi posvetov za vodstva RD v aprilu in maju 2023
· sestanek Skupine NVO za trajnostni razvoj – problematika lastninjenja kmetijskih zemljišč
· seja predsedstva ZRD Maribor
15. Razno

Dnevni red je bil sprejet soglasno. Gradivo za sejo so prisotni prejeli v elektronski obliki. 

AD 1

Pregled zapisnika 4. redne seje ter 4. 5. in 6. (koresp.) seje UO RZS s poročili o realizaciji sklepov 
Sekretar RZS Igor Miličić je podal poročilo o realiziranih sklepih. Realizirani so vsi sklepi, razen sklepov 4. redne seje UO RZS, ki so v urejanju - sklep 4: zapisnik 1. seje KPV RZS se potrjuje na današnji seji; sklep 8: svečani ribiški kroji za praporščake bodo izdelani predvidoma v roku 14 dni. Glede distribucije krojev bodo RD pravočasno obveščene, ribiški kroji za člane UO RZS, ki ga še nimajo, so še v fazi pomerjanja; sklep 12: predvideva se objava javnega razpisa za strokovnega sodelavca RZS za medije.

[bookmark: _Hlk116834863]Pripomb prisotnih na obravnavane zapisnike ni bilo.

Sprejet je bil:	
Sklep 1: Prisotni člani UO RZS na zapisnike 4. redne in 4., 5. in 6. (koresp.) seje nimajo pripomb in jih potrjujejo soglasno. Potrjujejo tudi poročilo o realizaciji sklepov.

AD 2

[bookmark: _Hlk103599110]Pregled zapisnikov delovnih teles med 4. in 5. sejo UO (mandat 2022 - 2027):
2.1. zapisnik 1. seje KPV
Poročilo je bilo predstavljeno s strani predsednika KPV RZS Miroslava Žaberla na 4. seji UO RZS 15.12.2022.

Pripomb prisotnih na obravnavan zapisnik in in predlagane sklepe ni bilo.

[bookmark: _Hlk116834930]2.2. zapisnik 2. seje KUR
Poročilo je predstavil predsednik KUR RZS Bojan Levai. Izpostavil je spremembo pravilnika o opravljanju ribiškega izpita, v katerem sta podani dve dopolnili, ki se nanašata na 1. in 6. člen pravilnika, in sicer, da se status pripravnika lahko dodeli tudi mladoletnim članom RD po dopolnitvi 15. leta starosti, če je bil pred tem najmanj 3 leta neprekinjeno član RD. Posledično lahko tak član opravlja ribiški izpit. Sprememba pravilnika je bila dana KPV RZS v presojo, ki mu je dodelila pozitivno mnenje. Sprememba pravilnika se potrjuje na skupščini RZS. KUR RZS je sprejela načrt dela za leto 2023 na podlagi vprašalnika o potrebah usposabljanj, ki je bil poslan RD. Komisija predlaga izvedbo osnovnega usposabljanja za športnega delavca (tekmovalno področje) in posveta Varovanje voda in ribjega življa ter nadzor ribolovnih upravičencev skozi  delo ribiškočuvajske službe, ki se ju izvede na Celjskem sejmu, ki po potekal med 17.3. in 19.3.2023. Glede zneskov kotizacij za osnovno, obnovitvene in višje oblike usposabljanj, višina kotizacijskih zneskov ne ustreza več povišanju stroškov in jih je potrebno prilagoditi. Komisija predlaga enotno ceno za višje oblike uposabljanj v višini 130,00 EUR/kandidata, za obnovitvene seminarje 50,00 EUR/kandidata in za ribiške izpite 40,00 EUR/kandidata. Trenutno veljaven cenik sega v leto 2012. Komisija je obravnavala načrt dela in finančni načrt za leto 2023. 

[bookmark: _Hlk129539541]POVZETEK RAZPRAVE:
Ribiški izpiti: M. Lipovž je izpostavil problematiko preverjanja izpolnjevanja pogoja za pristop k ribiškemu izpitu (neprekinjeno triletno članstvo v RD). M. Žaberl odgovarja, da izpolnjevanje pogojev preverja RD, ki prijavi kandidata na izpit, prav tako pogoje preverja predsednik izpitne komisije (stalež RD, opravljen seminar za pristop k izpitu, čas pripravništva). A. Horvat je postavil vprašanje, kako predsednik izpitne komisije preverja določilo o neprekinjemen triletnem članstvu kandidata v RD. I. Kloboves predlaga posodobitev baze Klen s tem, da program avtomatično zavrne prijave članov, ki niso ustrezne. I. Miličić je navedel, da se predvideva sestanek s skrbniki baze Klen, kjer bo predlog obravnavan.
Usposabjanje IER: I. Kloboves je podal predlog o zamenjavi izvajalca praktičnega usposabljanja za bodoče izvajačce elektroribolova (uporaba elektroagregata). I. Miličić predlaga, da se iz vidka varnosti g. Joža Trojarja umakne s praktičnega prikaza dela usposabljanja in se mu dodeli častna funkcija v izpitni komisiji.
Povišanje zneskov kotizacij: M. Lipovž podpira predlog povišanja cen usposabljanj. M. Žaberl je navedel, da je posledica predloga izključno pokritje stroškov, ki nastanejo pri izvedbi usposabljanj ter da RZS nima namena ustvarjati dobička iz naslova prihodkov usposabljanj.
Ribiški priročnik: M Žaberl je podal predlog o obravnavanju pobude glede obveznega nakupa Ribiškega priročnika s strani kandidata za ribiški izpit, strošek pa bi vkalkulirali v ceno izpita.

Pripomb prisotnih na obravnavan zapisnik in in predlagane sklepe ni bilo.

[bookmark: _Hlk129525729][bookmark: _Hlk107732243]2.3. zapisnik 2. seje URS
[bookmark: _Hlk129539589]Poročilo je predstavil predsednik URS RZS Igor Kloboves. Glede na to, da je bila komisija v številčni sestavi nepopolna, je predlagala petega člana, Petra Weibla (RD Visoko). Zaradi optimizacije stroškov delovanja komisije, predlaga spremembo akta Poslovnik o delu uredniškega odbora glasila Ribič v 2. členu, ki navaja, da uredniški odbor sestavljajo predsednik, odgovorni urednik in štirje člani. Komisja meni, da je določilo preveč togo ter da bi jo moralo sestavljati toliko članov, kot je nujno potrebno za njeno delovanje. Glasilo izhaja redno. Stroški poštnine so narasli. Pričakuje se, da se bodo povečali prihodki od oglaševanja v glasilu. Elektronska oblika glasila se ni dovolj uveljavila in ne bi smela biti cenejša kot tiskana oblika, ne podpira se uvedba izključno elektronske oblike glasila. Komisija ocenjuje, da bo izdajanje glasila v letu 2023 potekalo nemoteno in bo finančno vzdržno.

POVZETEK RAZPRAVE:
Srpememba akta Poslovnik o delu uredniškega odbora glasila Ribič:  M. Žaberl predlaga preverbo skladnosti predloga z Zakonom o medijih. Morebitno spremembo akta potrjuje UO RZS. Predsednik RZS istočasno  podaja pohvalo urednici za konntinuirano dobro opravljeno delo.

Elektronska oblika glasila: M. Lipovž je želel pojasnilo o trditvi, da je z uveljavitvijo elektronske oblike glasila ogrožena tiskana oblika. I. Kloboves odgovarja, da se financiranje glasila veže na višino članskega prispevka, ki bi se posledično moral znižati. M. Lipovž je mnenja, da se bodo stroški za glasilo zmanjšali v postavki poštnina, ki trenutno predstavlja 10% proračunskih sredstev RZS in bi se temu primerno lahko naredila razlika v ceni za elektronsko in tiskano verzijo glasila. I. Kloboves predlogu nasprotuje.
Prihodki iz naslova oglaševanja: M. Krajnc predlaga izvajanje dodatnih aktivnosti za povečanje oglasov v glasilu. M. Žaberl je navedel, da je GFV RZS obravnavala predlog o ponudbi oglaševanja prodajalcem ribiške opreme pod pogojem, da oglaševalci ponudijo poseben popust za člane RD v njihovih trgovinah. Posledično se oglaševalcem lahko zagotovi nižja cena oglaševanja. 

[bookmark: _Hlk107732348]Pripomb prisotnih na obravnavan zapisnik in predlagane sklepe ni bilo.

[bookmark: _Hlk122958210]2.4. zapisnik 2. seje TK
Poročilo je predstavil predsednik TK RZS Peter Jankovič. Sprejet je bil tekmovalni koledar za leto 2023, ki je bil tudi že posredovan ribiški inšpekciji za sladkovodno ribištvo. Komisija se je seznanila  z odstopom  s funkcije predsednika TK RZS Branka Novaka, z datumom skupščine RZS 31.3.2023. Odgovor RD Ptuj glede sistema tekmovanja veteranov v disciplini LRP (vikend tekmovanja) bo dan v pisni obliki po današnji seji. Leto 2023 bo testno glede tekmovanj v disciplini LRP za veterane in masterje. Z letošnjim letom se uvaja nova tekmovalna disciplina lov rib s krmilnikom (LRK), imenovana je bila tričlanska podkomisija v sestavi Matjaž Mesarič, predsednik; Franc Terglav in Zvone Vincek, člana. Trenutno liga deluje pod okriljem LRP, če bo dovolj zanimanja bo postala samostojna. Tekmuje se na državni ravni v ligi posameznikov.
Predsednik RZS je izpostavil prostest ZRD Maribor glede nepravočasnega sprejetja tekmovalnega koledarja za letošnje leto in zahteva, da se v bodoče sprejme v predpisanem roku. Prejel je tudi vprašanje člana NO RZS o tem, da v pravilniku LRK ni omembe sodnikov lige. Peter Jankovič bo preveril navedbo in podal informacijo. Prav tako pošlje na računovodstvo finančni načrt, ki se nanaša na tekmovalni del reprezentanc. Naknadno se s poslanimi podatki dopolni osnutek finančnega načrta RZS.
Igor Kloboves je postavil vprašanje glede financiranja lige LRK. Peter Jankovič je navedel, da je za registracijo v tej ligi potrebno plačilo kotizacije za vsakega tekmovalca  v višini 30,00 EUR, iz katere se liga financira. Napotitev reprezentance na tekmovanja v letošnjem letu v tujino ni predvidena. Dodatne stroške financirajo tekmovalci sami.

Pripomb prisotnih na zapisnik in predlagane sklepe ni bilo.

2.5. zapisnik 2. seje DMR
Poročilo je predstavil predsednik DMR RZS Aleš Horvat. Ugotovljeno je bilo, da UO RZS še ni obravnaval zapisnika 1. seje DMR RZS z dne 13.1.2023. Predsednik komisije predstavil sklepe seje. Zapisnik je objavljen na spletni strani RZS, prisotni ga brez pripomb potrjujejo.
Na 2. seji DMR RZS je bila obravnavana tematika izobraževanja mentorjev mladih ribičev. Gede na povpraševanje o interesu uspasabljanja, ki ga je izvedla strokovna služba RZS po RD, je bilo ugotovljeno, da je kandidatov premalo za izvedbo usposabljanja. Potrebno je apelirati na RD, da svoje mentorje prijavijo. Komisija v letošnjem letu pripravi vsebino izobraževanja za mentorje za leto 2024 in v povezavi s KUR RZS preuči možnost formaliziranja naziva mentorja mladih ribičev. Strokovna služba (I. Miličić, N. Božičnik) pripravi predlog nagrad za podelitev zmagovalnim RD na natečaju za nauspešnejšo RD pri pridobivanju mladih ribičev v letu 2022. Nagrade se podelijo na skupščini RZS, 31.3.2023. Natečaj bo razpisan tudi v letu 2023. Komisija je obravnavala vprašanje izvedbe mladinskega tabora muharskega in predlaga dvig kotizacij za tabor, kar predsednik RZS podpira. Glede možnosti  izvedbe  splošnega tabora mladih ribičev potekajo pogovori v okviru RD Metlika, RD Črnomelj je pripravljena pomagati.

Glede na vprašanje RD Novo mesto o obveščanju RD o sklepih sej DMR RZS, sekretar RZS pripravi pisni odgovor za vse RD o razpoložljivosti in pravilih razdeljevanja paketov za mlade ribiče. Obravnavano je bilo vprašanje RD Ajdovščina o tem ali so lahko tudi starši, ki niso ribiči, mentorji mladih ribičev, glede na to, da je mentorjev premalo. Sprejeto je bilo negativno mnenje glede predloga. Predsednik RZS je izpostavil prednosti sej na daljavo, ki jih prakticira DMR RZS in jih, če imajo to možnost, priporoča tudi drugim komisijam RZS.

Pripomb prisotnih na obravnavan zapisnik in predlagane sklepe ni bilo.

2.6. zapisnik 6. (koresp.) seje KPR
Poročilo je predstavil predsednik KPR RZS Boštjan Peter Zagožen. Obravnavani so bili predlogi za priznanja RD Ribnica, Bled in Radgona.

Pripomb prisotnih na obravnavan zapisnik in predlagane sklepe ni bilo.

[bookmark: _Hlk54361579]Sprejeti so bili:	 
Sklep 2: UO potrjuje zapisnike naslednjih delovnih teles: KPV z dat. 14.12. 2022, KUR z dat 27. 1.,  URS z dat. 1. 2., TK z dat. 2. 2., DMR z dat. 10.2. in KPR z dat 28. 2. 2023. UO RZS prav tako potrjuje zapisnik 1. seje DMR RZS z dne 13.1.2023.
Sklep 3: Sekretar RZS navedene zapisnike pošlje v objavo na spletno stran RZS.
Sklep 4: UO RZS se je seznanil s predlogom imenovanja Petra Weibla (RD Visoko) za člana URS  RZS in ga potrjuje.
Sklep 5: UO RZS potrjuje imenovanje nove tekmovalne podkomisije v lovu rib s krmilnikom (LRK) v sestavi Matjaž MESARIČ (predsednik), Franc TERGLAV (član) in  Zvone VINCEK (član).

[bookmark: _Hlk129527307]AD 3

Obravnava osnutka petletnega programa dela RZS 
[bookmark: _Hlk130130099]Predog je podal predsednik RZS Miroslav Žaberl. Predlog osnutka je del gradiva za sejo. Zasnovan je na viziji dela RZS, ki je bil predstavljen na 5. (volilni) seji skupščine RZS dne 24.3.2022. Predsednik RZS predlaga, naj člani UO RZS pregledajo osnutek in podajo strateške predloge za svoja področja delovanja, ki se bodo upoštevali pri pripravi gradiva za letošnjo skupščino RZS za strategijo dela ter petletni program dela RZS.

[bookmark: _Hlk129534272]POVZETEK RAZPRAVE:
M  Krajnc, KPA RZS: komisija je gradivo in plan dela za naslednjih pet let že pripravila. Mnenja je, da so v predstavljeni strategiji že zajete ključne vsebine, tako da nanjo nima pripomb.
M. Lipovž, GFV RZS: predstavljeni strategiji bi dodal še zapis, da se poiščejo možnosti za znižanje stroškov, ker komisija meni, da so v tem delu še rezerve. Dodal bi še predlog, da se skozi skupne nabave za RD racionalizirajo stroški (npr. nabava hrane za ribogojnice).
I. Kloboves, URS RZS: izrazil je pomislek glede predloga, da se gre v urejanje vsaj treh publikacij s področja ribištva, ker so s tem povezani določeni stroški. Glede urejanja statusa Ribiškega muzeja meni, da bi se v ta projekt morala vključiti tudi država.

[bookmark: _Hlk122969992]Sprejet je bil:
Sklep 6: UO RZS se je seznanil z osnutkom petletnega programa dela RZS. Člani UO RZS pregledajo osnutek in podajo morebitne strateške predloge za svoja področja delovanja v poslovniškem roku za gradivo za letošnjo skupščino RZS.

AD 4

[bookmark: _Hlk107732597]Obravnava osnutka letnega poročila RZS za leto 2022
Predlog osnutka je pripravil sekretar RZS Igor Miličić in je del gradiva za sejo. Pripomb na poročilo s strani članov UO RZS ni bilo. Predsednik RZS predlaga, naj člani UO RZS pregledajo osnutek in podajo predloge za svoja področja delovanja, ki se bodo upoštevali pri pripravi gradiva za letošnjo skupščino RZS. 

Sprejet je bil:
[bookmark: _Hlk124345746]Sklep 7: UO RZS se je seznanil s predlogom osnutka letnega poročila RZS za leto 2022. Člani UO RZS pregledajo osnutek in podajo morebitne predloge za svoja področja delovanja v poslovniškem roku za gradivo za letošnjo skupščino RZS. V primeru, da predlogi ne bodo podani, se šteje, da osnutek potrjujejo brez pripomb.

AD 5

Obravnava  finančnega poročila RZS za leto 2022 in finančnega plana za leto 2023
Poročilo je predstavil predsednik RZS Miroslav Žaberl in je podano v gradivu za sejo. Po poslovnih rezultatih za leto 2022 je razvidno, da je razlika med prihodki in stroški 3.040, 86 EUR. Finančni plan se je realiziral, z izjemo tekmovalne dejavnosti, kjer je prišlo do povečanja stroškov zaradi prihranjenih sredstev iz preteklih let.

[bookmark: _Hlk130763154][bookmark: _Hlk130142183]POVZETEK RAZPRAVE:
M. Lipovž meni, da je glede na to, da naj bi se tekmovalna dejavnost pokrila iz svojih virov prihodkov, iz finančnega poročila razvidno, da temu ni tako. Zanima ga, če se tekmovalna dejavnost financira tudi iz drugih virov.  Meni, da bi o tem moral podati svoje mnenje tudi NO RZS. Zaželjen je bolj transparenten prikaz stroškov in odhodkov po posameznih disciplinah. V kolikor bi razlika v tem obsegu ostala, predlaga, da se strošek prenese na tekmovalno dejavnost.
M. Žaberl odgovarja, da se tekmovalna dejavnost – izvajanje ligaških tekmovanj praviloma financira iz lastnih sredstev , ostalo prispevajo donatorji in sredstva iz javnih razpisov.
M. Lipovž je mnenja, da je tekmovalna dejavnost usmerjena in da ni dopustno, da se financira iz drugih virov prihodkov, ki se ne nanašajo na njeno dejavnost.
M. Žaberl navaja, da RZS določen, manjši del iz splošnih prihodkov upravičeno nameni tudi za tekmovalno dejavnost in sicer za udeležbo na mednarodnih prvenstvih glede na to, da jeRZS  tudi nacionalna panožna športna zveza za sladkovodno ribištvo in kasting. Načeloma pa velja, da se tekmovalna dejavnost financira sama. Predlaga, da računovodstvo pripravi podrobnejše poročilo, ki ga pregleda NO.
D. Pečnik, NO RZS, se strinja, da se za skupščino RZS pripravi podrobnejšo analizo stroškov za tekmovalno dejavnost.
M. Krajnc se pridružuje tej pobudi, glede na to, da je mnenja, da je to občutljiva tema za marsikatero RD.
M. Lipovž je postavil vprašanje glede stroška RZS za računovodstvo, glede na to, da je bil del nalog računovodstva prenesen na strokovno službo RZS. Meni, da je ta strošek prevelik glede na obseg dela.
M. Žaberl odgovarja, da glede na višanje življenskih stroškov ne razmišlja o povečanju sredstev za računovodstvo. Trenutni kadrovski izbiri daje prednost dobro poznavanje organiziranosti RZS, kar govori v prid  razlogu, da se v računovodstvu ne uvaja sprememb.

Sprejet je bil:
Sklep 8: UO RZS se je seznanil s finančnim poročilom za leto 2022 in ga potrjuje. Računovodstvo RZS pripravi podrobnejšo analizo prihodkov in stroškov za tekmovalno dejavnost. 

AD 6

Predlog sklepa razpisa skupščine RZS za leto 2023 in obravnava predloga za povišanje članskega prispevka
Predlog za sklic skupščine RZS je podal predsednik RZS Miroslav Žaberl. Za datum sklica skupščine RZS predlaga 30.3.2023 ob 17:00 uri, na lokaciji Čebelarska zveza Slovenije, Brdo pri Lukovici 8, 1225 Lukovica pri Domžalah  Posebej se opozori ribiške družine na  prisotnost na skupščini, glede na to, da je potrebna 2/3 večina za obravnavo točke dnevnega reda, ki zadeva spremembo Statuta RZS in Poslovnika o delu skupščine RZS za možen sklic skupščine na daljavo in za sprejetje petletnega načrta dela RZS. Člani UO RZS po svojih območjih informirajo oz. obvestijo predstavnike RD o razlogih za povišanje članskega prispevka in plač strokovne službe RZS.
Člani UO RZS so obravnavali predlog za povišanje članskega prispevka, ki ga je predstavil predsednik RZS Miroslav Žaberl. S trenutnim osnovnim članskim prispevkom RD v višini 30,50 EUR v nadaljnih letih glede na visoko stopnjo inflacije in posledičnega višanja življenjskih stroškov, je poslovanje otežkočeno. Predlaga, da se osnovni članski prispevek za RZS zviša na 35,00 EUR za polnopravnega člana RD. S tem bi se prihodki RZS zvišali za okoli 50.000 EUR. Dodatna sredstva, pridobljena s povišanjem prispevka, se porabijo za povišanje plač strokovne službe RZS, ki jih je potrebno zvišati zaradi inflacije; za celovito informatizacijo del RZS, ZRD in predvsem RD; ter za pokritje pričakovanih višjih stroškov za opravljanje dejavnosti RZS.

POVZETEK RAZPRAVE:
I. Kloboves predlog o zvišanju članskega prispevka podpira, glede na to, da se članski prispevek  ni spreminjal od leta 2012. Pričakoval je višji predlog povišanja.
B. Levai prav tako podipra predlog, saj je tudi KUR RZS iz enakega razloga predlagala višje cene kotizacij za usposabljanja.
M. Lipovž se strinja s predlogom. Podal  je pripombe na predstavljen predlog obrazložitve razlogov za povišanje, v izogib napačnih interpretacij je smiselno navesti le osnovna pojasnila.Prav tako predlaga naj tudi NO RZS za sejo skupščine RZS pripravi obrazložitev, kjer navede razloge, ki predlog podpirajo. Mnenja je, da če se pride do povečanja stroškov kotizacij za tekmovanja, se morajo ta sredstva pridobiti kot prihodek skozi kotizacijo TK RZS in ne skozi članski prispevek za RZS. M. Žaberl se strinja s predlogom spremembe vsebine dopisa predloga.
P. Jankovič se strinja s predlogom povišanja.TK RZS bo preverila in pregledala opcije oz. stanje višin registracijskih zneskov za tekmovalno dejavnost.
M. Gaber je opozoril, na neskladje zapisa v osnutku predloga petletnega programa dela RZS s predlogom povišanja članskega prispevka. Meni, da bi zvišanje vplivalo na proračune RD. M. Žaberl odgovarja, da je predlog vizije dela RZS že usklajen s predlogom spremembe višine članskega prispevka.
B. P. Zagožen je podal drug pogled na predlog spremembe, in sicer glede na višino letnega prihodka RD odstotek zvišanja članskega prispevka ne predstavlja velikega bremena. Ugotavlja, da je težava v tem, da se v vodstvih RD ne čutijo slišane glede svojih težav in iščejo odgovornega za to situacijo, med drugim je to tudi RZS. Meni, da ta kritika dostikrat ni upravičena. Pogreša strokovno in obsežnejšo komunikacijo z vodstvi RD glede jasnejšega vpogleda v delo RZS.
P. Jankovič navaja, da veliko članov RD nima jasne predstave o vodenju RD, ki  dejansko delujejo kot mala podjetja. 

Sprejeti so bili: 
Sklep 9: UO RZS se je seznanil s predlogom sklica redne skupščine RZS, ki bo potekala 30.3.2023 ob 17. uri  v prostorih Čebelarske zveze Slovenije, Brdo pri Lukovici 8, 1225 Lukovica pri Domžalah in ga potrjuje.
Sklep 10: Strokovna služba o sklicu skupščine elektronsko obvesti vse RD in objavi vabilo z gradivom na spletni strani RZS.
Sklep 11: UO RZS je obravnaval predlog za povišanje osnovnega članskega prispevka za RZS v višini 35,00 EUR in ga posreduje skupščini RZS v potrditev.

AD 7

Predlog za povišanje osnove za obračun plače za delavce strokovne službe in določitev obsega sredstev 
za plače delavcev RZS iz naslova delovne uspešnosti za leto 2022.
Predlog je predstavil predsednik RZS Miroslav Žaberl. Pravilnik o organizaciji dela, delovnih razmerjih  in plačah delavcev strokovne službe RZS določa, da se količnik za plače letno revalorizira, če stopnja inflacije v preteklem letu znaša več kot 3 %. Po podatkih Statističnega urada RS je inflacija za leto 2022 na letni ravni 10,3 %. Zadnja uskladitev plač je bila izvedena v letu 2020. NO RZS dopolni poročilo o delu RZS z obrazložitvijo razlogov za dvig plač delavcem strokovne službe RZS.

Člani UO RZS na predlog nimajo pripomb in ga potrjujejo.

Sprejeta sta bila:
Sklep 12: UO RZS se je seznanil s predlogom za povišanje osnove za obračun plače delavcev strokovne službe RZS iz 313,60 EUR na 360,64 EUR in ga predlaga skupščini RZS v potrditev.
Sklep 13: UO RZS se je seznanil s skupnim obsegom sredstev za plačilo delovne uspešnosti in ga za leto 2023 določa v višini 5 % letnih sredstev za osnovne plače delavcev strokovne službe RZS.

AD 8

Poročilo inventurne komisije RZS 
Poročilo je predstavil sekretar RZS in predsednik inventurne komisije Igor Miličić. Navedeno je v gradivu za sejo.

Sprejet je bil:
Sklep 14: UO RZS se je seznanil s poročilom inventurne komisije RZS za leto 2022 in ga potrjuje.

AD 9

Obravnava predloga seznama predsednikov izpitnih komisij za ribiške izpite v mandatu 2022-2027
Predlog je predstavil predsednik RZS Miroslav Žaberl in je del gradiva za sejo. Po kratki razpravi je bilo sklenjeno, da se iz seznama predlaganih za predsednike izpitnih komisij za ribiške izpite zaradi neaktivnost  odstranita Borut Jerše in Branko Novak, dodajo se Dušan Pečnik, Miro Mahnič in Egon Dolenc.

Sprejet je bil:
Sklep 15: UO RZS se je seznanil s predlogom kandidatov predsednikov izpitnih komisij za ribiške izpite za mandat 2022-2027 in jih, s pripombami iz razprave,  potrjuje po sledečemu seznamu: Milan BERLOT, Zvonko FURMAN, Aleš HORVAT,  Marijan GABER, Bojan JAVORNIK, Peter JANKOVIČ, Igor KLOBOVES, Anton KOSI, Marko KORAČIN, Marko KRAJNC, Bojan LEVAI, Marko LIPOVŽ, mag. Matej LUŠTEK, Zoran MARKO, Aleš MEZEK, Martin MIKLAVEC, Žiga PAVLIČ, Robert SKRBINEK, Peter SOLAR, Mohor SLATNER,  Jože TROJAR, Peter VALIČ, Djordje VUČKOVIĆ, Boštjan P. ZAGOŽEN, Brane ZELIČ, dr. Miroslav ŽABERL, Miro MAHNIČ, Dušan PEČNIK  in Egon DOLENC.

AD 10

Poročilo kandidacijske komisije - nadomestne volitve za člana UO iz območja ZRD Ptuj v mandatu 2022 – 2027
Poročilo je predstavil član kandidacijske komisije Boštjan Peter Zagožen. Kandidacijska komisija je na podlagi prispele kandidature sestavila predlog kandidacijske liste:
	Predlagana funkcija
	Ime, priimek
	Dat. roj. 
	Članstvo v RD
	Utem./soglasje
	Predlagatelj
	Popolnost kandidature

	Član UO RZS
	Žiga PAVLIČ
	6.11.1985
	Ptuj
	DA
	RD Ptuj
	DA



Sprejet je bil:
Sklep 16: UO RZS se je seznanil s poročilom kandidacijske komisije RZS za nadomestne volitve za člana UO iz območja ZRD Ptuj v mandatu 2022 – 2027 in ga predaja skupščini RZS v izvolitev.

AD 11

Obravnava predlogov sprememb tekmovalnih pravil in obravnava predloga kandidiranja Slovenije za tekme CIPS/FIPS za leto 2025
Seznanitev s kandidaturama za mednarodna tekmovanja CIPS/FIPSed za leti 2025/26 je podal predsednik TK RZS Peter Jankovič. Navedel je tudi, da je komisija podala predlog, da se ne kandidira za organizacijo svetovnega prvenstva za ženske v LPR, glede na to, da v ženski konkurenci sodeluje premajhno števil ekip, da bi bila organizacija finančno vzdržna. Mnenja je, da bi bilo smiselno tekmovanja v ženski konkurenci organizirati sočasno s kakim drugim mednarodnim tekmovanjem. 
UO RZS je obravnaval predlog za podelitev izvajalke mednarodnega porvenstva v LRP za leto 2024. Na FIPSed je RZS uspela s kandidaturo za organizacijo svetovnega klubskega prvenstva. Dogovorjeno je, da se organizacija tekmovanja podeli RD Brežice. V organizacijski odbor predsednik RZS predlaga predsednika TK RZS Petra Jankoviča in po potrebi sekretarja RZS Igorja Miličića. Organizatorka tekmovanja seznani UO RZS z izvedbenim finančnim načrtom.

Sprejet je bil:
Sklep 17: UO RZS se je seznanil s predlogi sprememb tekmovalnih pravil za panoge LRP, LRM in LKO.  Sekretar popravke objavi na spletni strani RZS.SS pripravi čistopis pravil.
Sklep 18: UO RZS se je seznanil s predlogom kandidature RD Brežice za organizacijo klubskega svetovnega prvenstva v LRP v letu 2024 in jo podeljuje imenovani RD v realizacijo.
Sklep 19: UO RZS se je seznanil in potrjuje predlog kandidiranja RZS za organizacijo evropskega prvenstva v LRP  (Coarse angling Europe) v letu 2025  ter svetovnega prvenstva za nacije (Coarse angling nations)  za 2026, odstopimo pa od kandidature svetovnega prvnestva za ženske (Coarse angling women) 2025.

AD 12

Kandidatura RZS za organizacijo kongresa CIPS/FIPS v letu 2025
Poročilo je podal predsedni KPA RZS Marko Krajnc. Predstavitev kandidature je bila podana na prejšnji seji UO RZS. Potrebno je sestaviti program kongresa in narediti vsebinski organizacijski načrt glede časovnega poteka kongresa. Rok za oddajo kandidature je 31.3.2023. Predsednik RZS je pohvalil predlagano predstavitev. Za kandidaturo je potrebno prirpaviti krajšo predstavitev v angleškem jeziku. M. Žaberl soglaša s sestankom s predstavniki Občine Bohinj, preveriti in potrditi je potrebno cene hotelskih namestitev. Kot neljub primer je navedel organizacijo kongresa v Bolgariji v letošnjem letu, ki so jo izgubili zaradi previsokega povišanja cen namestitev. Posledično se je CIPS odločil za organizacijo kongresa v Italiji.

AD 13

Obravnava predlogov priznanj v pristojnosti UO RZS 
Predloga priznanj v pristojnosti UO RZS za obravnavo je predstavil predsednik RZS Miroslav Žaberl in sta utemeljeni v gradivu za sejo:
· plaketa Ivana Franketa: Andreja Vreča – predlaga RD Radgona,
· jubilejna lisitina za RD: 70 letnica delovanja – predlaga RD Bled.

Člani UO RZS so v razpravi ugotovili, da kandidat in RD izpolnjujeta vse formalne pogoje za podelitev priznanja. Priznanji bosta podeljeni na skupščini RZS, 30.3.2023.

Sprejet je bil: 
Sklep 20: UO RZS se je seznanil s predlogoma za priznanji v njegovi pristojnosti odločanja in ju potrjuje.

AD 14

Seznanitev:
· [bookmark: _Hlk130766185]osnutek Programa upravljanja rib v celinskih vodah do 2033 (PUR)
Informacijo je podal predsednik KNE RZS Marijan Gaber, ki je bil imenovan s strani RZS za člana delovne skupine za prirpavo PUR. RZS je s strani MKGP prejela prvi osnutek PUR, na katerega je potrebno podati pripombe do 14.3.2023. Prvi sestanek delovne skupine je predviden med 22. in 24.3.2023. Mnenja je, da je analiza v osnutku pomanjkljiva.

POVZETEK RAZPRAVE:
B. P. Zagožen je podal kritiko na to, da RD niso prejele osnutka PUR v vpogled. Meni, da bi svoje predloge morali podati tudi predsedniki in gospodarji RD. 
M. Lipovž je mnenja, da je potrebno pri pogovorih z MKGP ravnati previdno glede tematike koncesij in vrednostenja dela ribičev iz več razlogov: podatki o poslovanju RD so javno dostopni in razvidni. Glede na pozitivno poslovanje, se lahko predvideva, da RD lahko izpolnjujejo pogoje RGN glede vložkov ter plačajo koncesnine. Predvideva se tudi lahko, da MKGP ne bo imel posluha za zahteve RD oz. jih lahko še dodatno obdavči. V tem trenutku so v veljavi koncesijske pogodbe, ki jih RD s svojim poslovanjem lahko pokrijejo ter imajo na razpolago vode, s katerimi upravljajo. Zavedati se je potrebno, da ja lastnica vode država, ki postavlja pogoje.
B. P. Zagožen je mnenja, da bi RD in RZS morale z argumenti preprečiti sprejetje PUR v ponujeni obliki, ker bi negativno vplival na delovanje RD. Za pogovore z MKGP je potreben strokovno podkovan kader ter da M. Gaber potrebuje ustrezno podporo iz RD.
I. Kloboves, glede na predstavljeno, podpira dosedanje delovanje M. Gabra.
B. P. Zagožen je navedel, da se koncesije določajo na novo in pričakuje, da bodo bolj pravične kot dosedanje.
M. Žaberl je izpostavil vprašanje kako in na kateri točki vključiti RD v razpravo o osnutku PUR. Osnutek še ni verodostojen dokument, ker dejansko ne vsebuje analitičnega dela (npr. kaj se je realiziralo na podlagi prejšnjega PUR; ni navedena ocena trenutnega stanja, ki bi bila lahko podlaga za delovanje in planiranje v naslednjih dvanajstih letih) in ni narejen po metodologiji, kot jo zahteva zakon. Predlaga dve možnosti: podati kritiko na osnutek v tem, da analiza ni ustrezna ali podati pripombo na neustreznost roka, ki ga je postavilo MKGP. Predvideva se, da bo MKGP hitela s sprejetjem PUR, čeprav je vsebinsko nezadosten. Predlaga, da se dokument pošlje vsem RD in se jih zaprosi da do roka podajo pripombe. V sklopu posveta RZS na Celjskem sejmu, 17.3.2023, se del časa nameni tej tematiki. Glede na pretekle izkušnje, odzivnost RD ni bila velika in upa, da bo temu tokrat drugače.
[bookmark: _Hlk130766324]B. P. Zagožen je podal predlog, da se ustanovi delovna skupina RZS za PUR, kjer bo vsako ZRD zastopal en član, ki ima praktične izkušnje in znanje s pdročja upravljanja rib. Delo skupine skozi faze nastanka PUR  bi koordiniral M. Gaber. Delovna skupina bi pripravila izhodišča, ki jih zagovarjajo vse RD. 

[bookmark: _Hlk130766494]Člani UO RZS so enotnega mnenja, da član KPV RZS Peter Solar v odgovoru na predlog PUR napiše vsebinski uvod z obrazložitvijo razlogov, zakaj osnutek programa ni primeren za obravnavo:
· predlagan osnutek PUR ne temelji na metodologiji, ki jo zahteva zakon
· predlagan osnutek PUR ne vsebuje analitičnega dela
· navede se, da so roki za usklajevanje tako zahtevnega dokumenta, ki še ni primeren za razpravo, prekratki ter da se zahteva podaljšanje teh rokov
Osnutek PUR strokovna služba pošlje vsem RD. Ustanovi se posebna delovna skupina, v katero vsako območje (ZRD) predlaga svojega člana. S strani MKGP se pridobi časovnica glede usklajevanja PUR, s  katero se seznani delovno skupino RZS za PUR. 

· nastop RZS na Celjskem sejmu 17.3 - 19.3.2023
Seznanitev z nastopom na sejmu je predstavil sekretar RZS Igor Miličić. RZS se predstavlja na sejmu v sodelovanju z ZRD Celje in Hrvaško zvezo za športni ribolov (HŠRS). Tiskovna konferenca za sejem je bila izvedena 1.3.2023. Na sejmu bo RZS izvedla posvet Varovanje voda in ribjega življa ter nadzor ribolovnih upravičencev skozi delo ribiškočuvajske službe in Osnovno usposabljanje za športnega delavca. Navedel je, da Celjski sejem ni bil uspešen pri pridobivanju razstavljalcev ribiške opreme. Predstavitev Kastinga kot športne discipline je bila odpovedana zaradi nezadostnih pogojev. Na sejmu bo Martin Šircelj predstavil vezenje muh. Celovito postavitev na sejmu izvaja podjetje Atom d.o.o iz Lenarta v Slovenskih Goricah. Stroški postavitve znašajo 5.871,86 EUR, ki niso končni, ker se predvideva izvzetje nekaterih stroškov, ki niso nujni in se predvideva, da bo končni znesek nižji.

POVZETEK RAZPRAVE:
B. P. Zagožen je izrazil bojazen, da bodo obiskovalci razočarani. Postavil je vprašanje glede delitve stroškov.
M. Krajnc je spomnil, da je bil sprejet sklep, da je prioriteta nastopov na sejmih Gornja Radgona.
M. Lipovž meni, da so navedeni stroški previsoki. GVF RZS bi morala biti pravočasno obveščena, da bi se lahko šlo pravočasno v zbiranje ponudb. Te ponudbe komisije na potrjuje. Predlaga, da se na Celjskem sejmu preveri opcijo, da bi postavitev izvedel sam sejem. Se pa strinja, da najcenejša ponudba ni vedno najboljša.
[bookmark: _Hlk130770486]M. Žaberl odgovarja, da v tem trenutku nastopa na sejmu ni možno odpovedati. Navedel je, da ima težavo s pridobivanjem ribiških razstavljalcev tudi Gornja Radgona. Meni, da primerjava z Lovsko zvezo Slovenije ni na mestu. Prodajalci ribiške opreme v Sloveniji so premalo števični in premajhni. Se pa strinja s tem, da za naslednje nastope na sejmih RZS pridobi tri ponudbe, ki jih obravnava in o njih odloči GFV RZS.

· [bookmark: _Hlk130771621]predlogi posvetov za vodstva RD v aprilu in maju 2023
Člani UO RZS so se seznanili s posvetoma, ki jih RZS organizira v sodelovanju z ZZRS:
· Vzorčenje slovenskih voda, 12.4.2023, ČZS Lukovica: ZZRS želi predstaviti katere vode v Sloveniji so bile vzorčene, kako se jih je vzorčilo in kakšni so rezultati; vabljena bodo vsa vodstva RD.
· Upravljanje s potočno postrvijo, 10.5.2023, ČZS Lukovica: vabljeni bodo predsedniki in gospodarji tistih RD, ki se ukvarjajo z navedeno tematiko.

· sestanek Skupine NVO za trajnostni razvoj – problematika lastninjenja kmetijskih zemljišč
Poročilo je predstavil sekretar RZS Igor Miličić in je del gradiva te seje. Potekala je 10.2.2023 v prostorih RZS. Obravnavana je bila problematika lastninjenja kmetijskih zemljišč. RZS in LZS pripravita osnutek dopisa Vladi RS, ki se ga pošlje vsem članicam v uskladitev in podpis.

· seja predsedstva ZRD Maribor
Poročilo je predstavil sekretar RZS Igor Miličić in je del gradiva te seje. 

Sprejeti so bili:
Sklep 21: UO RZS se je seznanil z osnutkom Programa upravljanja rib v celinskih vodah do 2033 (PUR).
Sklep 22: Ustanovi se delovna skupina RZS za usklajevanje PUR do leta 2023, ki jo vodi Marijan GABER. Vsaka ZRD v skupino imenuje enega člana s praktičnimi izkušnajmi in znanjem s pdročja upravljanja rib.
Sklep 23: Strokovna služba RZS pošlje osnutek PUR vsem RD v vednost.
Sklep 24: Peter SOLAR na predlog PUR napiše vsebinski uvod z obrazložitvijo razlogov zakaj osnutek programa ni primeren za obravnavo.
Sklep 25: UO RZS se je seznanil z nameravanimi aktivnostmi RZS na Celjskem sejmu od 17.3. do 19.3.2023.
Sklep 26: Za nadaljne nastope na sejmih, strokovna služba RZS pridobi tri ponudbe, ki jih obravnava in o njh odloči GFV RZS ter da v potrditev UO RZS.

AD 15

Razno
· projekt obnove gradu Mirna
Predsednik KPA RZS Marko Krajnc je navedel, da je RZS prejela dopis z navedbo, da se bo obnavljal grad Mirna v občini Trebnje z namenon oživitve ribiškega turizma. KPA RZS bo stopila v kontakt s pristojnimi, glede na to, da si želijo sodelovanja z RZS.

· [bookmark: _Hlk122984385]RD Bohinj: Odlok o plovbnem režimu Občine Bohinj
Marko Krajnc je podal zaprosilo na KPV RZS, da pripravi predlog spremembe Odloka o plovbnem režimu Občine Bohinj, ki bo pravno vzdržen, da se bo lahko obravnaval na seji občinskega sveta. RD Bohinj želi apelirati na svetnike, da se spremeni plovbni režim v tem, da se določijo parametri kdaj se, v primeru nizkega vodostaja, aktivnosti na Bohinjskem jezeru prepovejo.

· GFV RZS: Skupna nabava hrane za ribogojnice
Marko Lipovž je navedel, da so bili prejeti odgovori nezadovoljivi in premalo številčni. Prosi prisotne, da po svojih ZRD osebno apelirajo na tiste RD, ki lahko posredujejo potrebne podatke za izvedbo projekta. Izpostavil je ugotovitev, da je težava tudi v monopolu prodajalcev ribje hrane ribogojnicam.

· skupščina ZRD Primorske
Marko Lipovž je podal nekatere sklepe skupščine ZRD Primorske: RD Tolmin je ponovon polnopravna članica ZRD Primorske; prišlo je do spremembe financiranja ZRD (ne financira se več glede na število članov RD, temveč projektno glede na potrebe ZRD, posledično se sredstva delijo glede na udeležbo RD). Predsednik RZS Miroslav Žaberl delo po območjih podpira, glede na to, da je marsikatera problematika rešljiva znotraj ZRD.

· dopis ZRD Celje – ZZRS
Boštjan Peter Zagožen je opozoril, da ZRD Celje še vedno ni prejela odgovora na dopis, ki so ga naslovili na ZZRS. Mirsolav Žaberl je nevedel, da je bil odgovor s strani ZZRS pripravljem ter bo preveril nastalo situacijo.


Vsi sklepi so bili sprejeti soglasno, razen tam, kjer je to posebej navedeno. Seja je bila končana ob 20:00 uri. 

	zapisala:
Andreja BAVDAŽ
	

	
	

	

	

	verificiral:
	predsednik RZS:

	mag. Igor MILIČIĆ
	dr. Miroslav ŽABERL







Prejmejo:
· člani UO RZS
· ob zadolžitvah navedeni člani
· delavci strokovne službe RZS

Po verifikaciji na seji UO prejmejo še:
· člani nadzornega odbora RZS
· predsedniki drugih organov RZS in predsedniki delovnih teles UO RZS
· vabljeni gostje
· RD, ki uporabljajo e- pošto
· arhiv RZS

Opombi:	Po verifikaciji na seji UO RZS, sekretar RZS objavi ta zapisnik na spletnih straneh RZS.
Zvočni zapis poteka seje se nahaja v arhivu RZS. Hrani se dve leti.

